Áður hefur verið kynnt málþingið um Guðmund Ólafsson á Fitjum sem halda á Skemmunni á Fitjum nk. laugardag , 10. september . Hér skal aðeins vakin athygli á því að í dagskránni munu tveir ungir tónlistarmenn , þeir Magnús Hallur Jónsson og Bjarni Frímann Bjarnason , sem báðir eru við nám í Hans Eisler-tónlistarháskólanum í Berlín , flytja íslensk lög . Magnús á ættir að rekja í Fram-Skorradal . Langafi hans var Höskuldur Einarsson bóndi í Vatnshorni í Skorradal og fyrrum forsöngvari í Fitjakirkju . Málþinginu mun stjórna Bergur Þorgeirsson forstöðumaður Snorrastofu í Reykholti . Málþingið hefst kl. 14 . Gjald fyrir þátttöku í málþinginu verður kr. 500 , - Miðdegishressing er innifalin í þátttökugjaldi . Það eru afkomendur Guðmundar Ólafssonar á Fitjum og Landbúnaðarsafn Íslands á Hvanneyri sem að málþinginu standa , með atbeina Snorrastofu í Reykholti .